[{"text_idx": "#000000", "text": "Vabatahtlik SA ametikohale astumine ning kaitseva\u0308ekohustuse vo\u0303tmine\nAuastmete reamees ja kapral andmine Kaitseliidus"}, {"text_idx": "#000001", "text": "No\u0303mme malevkond on sel kevadel ta\u0308ienenud paljude uute vabatahtlike riigikaitsjatega. Sellega seoses viib malevkond sel aastal la\u0308bi ka pa\u0308ris oma so\u0303durioskuste kursuse (SOK). Kursus algas mai teisel na\u0308dalal, toimub u\u0308hel na\u0308dalavahetusel kuus ning lo\u0303ppeb so\u0303durieksamiga jaanuaris."}, {"text_idx": "#000002", "text": "Esimesel na\u0308dalal said uued malevkondlased u\u0308levaate riigikaitsest ja Kaitseliidust ning omandasid esimesel na\u0308dalavahetusel juba ka esimesed praktilised oskused \u2013 lisaks individuaalvarustuse o\u0303ppele tehti algust ka relvao\u0303ppega. Kursuslased o\u0303ppisid ka muid so\u0303duri po\u0303hioskusi, mida edasistel SOK-i na\u0308dalavahetustel vaja \u2013 muuhulgas jaotelgi pu\u0308stitamist ja seal o\u0308o\u0308bimist ning individuaalset maskeeringut. Kui valdavas osas viivad kursuse la\u0308bi malevkonna vabatahtlikud ohvitserid ja allohvitserid, siis esimesel na\u0308dalavahetusel andsid instruktoritena oma panuse ka No\u0303mme noorteorganisatsioonid."}, {"text_idx": "#000003", "text": "Esimesi muljeid on ko\u0303ige parem edastada kursuslaste endi so\u0303nadega. Ja\u0308rgnevalt mo\u0303ned va\u0308ljavo\u0303tted osalejate esimese na\u0308dala tagasisidest:"}, {"text_idx": "#000004", "text": "\u201cVa\u0308ljao\u0303pe oli ha\u0308sti korraldatud, vajalik ja va\u0308ga huvitav. Ko\u0303ik oli esitatud sujuvalt, koolitajad teadsid oma teemat.\u201d"}, {"text_idx": "#000005", "text": "\u201cNoorte la\u0308biviidud koolitused olid va\u0308ga head ja u\u0308llatavalt professionaalsed, ei saa neile midagi ette heita, va\u0308ga tublid!\u201d"}, {"text_idx": "#000006", "text": "\u201cInstruktorid on tugevalt eestimeelsed mehed, teevad oma asja suure ro\u0303o\u0303mu, entusiasmi ja professionaalsusega.\u201d"}, {"text_idx": "#000007", "text": "\u201cSuur ja meeldiv u\u0308llatus oli see, et ko\u0303ik kaasvo\u0303itlejad olid intelligentsed, so\u0303bralikud ja meeldivad inimesed, nendega vo\u0303ib ka luurele minna!\u201d"}, {"text_idx": "#000009", "text": "Kui ka sina soovid tulevikus sellest ko\u0303igest osa saada, siis tee a\u0308ra esimene samm ja liitu Kaitseliiduga!"}, {"text_idx": "#000011", "text": "Kaitseva\u0308e luurekeskuse u\u0308levaade olukorrast Ukrainas 8.september 2023, 12:10\nStaabikaitseru\u0308hma Ma\u0308grad Erna matkal 2023\n\u201cMa ei unusta Sind!\u201d \u2013 82 aastat juuniku\u0308u\u0308ditamisest"}]